אושר כהן

אושר כהן (נולד ב-15 בדצמבר 1998) הוא זמר, פזמונאי, מלחין ומפיק מוזיקלי ישראלי.

==ביוגרפיה==
כהן נולד בקריית ביאליק לזמר העבר אילן כהן וגדל במשפחה מוזיקלית שומרת מסורת.

כשהיה בגיל חמש, החל ללמוד בקונסרבטוריון של קריית ביאליק. במסגרת לימודי המוזיקה למד לנגן במגוון כלים: קלידים, בגלמה, גיטרה, קלרינט וכינור. בגיל 11, החל להופיע כקלידן מלווה בהופעות חיות.

==קריירה==
בשנת 2018, הוציא את אלבום הבכורה שלו "נזכר בעיניה". בספטמבר של אותה שנה, הוציא את הסינגל "ברגעים שאת הולכת" שזכה בהשמעות מרובות בתחנות הרדיו, נכנס אל המקום השני במצעד השבועי של מדיה פורסט, וזכה להצלחה רבה במצעדי הפזמונים השנתיים. באוקטובר כתב והלחין את השיר "מאושרת בלעדיי" של עומר אדם. השיר נכתב בהשתתפות לורן כהן, והופק ועובד על ידי תמיר צור. בדצמבר יצא השיר "בתוך הראש שלי" אותו כתב והלחין כהן לקובי פרץ. באותה שנה, יצא השיר "אסתדר לבד" של אייל גולן שכתב והלחין כהן יחד עם תמיר צור.

במרץ 2019, הוציא יחד עם הזמר דודו אהרון והדי ג'יי Vivo את השיר "24 שעות". באותה שנה הוציא יחד עם הרכב האולטראס את השיר "מה הוא יודע", ואת השיר "מה את עושה לי" יחד עם עומרי סגל. באוגוסט של אותה שנה, הוציא את השיר "אני שונא אותך", ובנובמבר את "ציפרלקס".

בינואר 2020, הוציא את הסינגל "כל הזמן אומרת", ובמרץ הוציא את "הריני מקשר". חצי שנה מאוחר יותר הוציא גרסה נוספת ל"הריני מקשר" יחד עם יניב בן משיח. בפברואר 2020, הוציא את אלבומו השני "חיכיתי לך", ואף שיחק בתפקיד אורח בסדרה "שנות ה-80" כפייטן בברית של בנו של פרדי. באותה שנה, יצא לאור השיר "טעיתי" של אייל גולן, שכתב כהן. באוקטובר של אותה שנה, הוציא את השיר "מי עוד יחבק", ובדצמבר הוציא את הסינגל "תחזרי מהר".

במרץ 2021, הוציא את השיר "אני אוהב אותך". באותו החודש יצא השיר של שרית חדד "ככה בלי שלום" שכתב והלחין כהן יחד עם שרית, ואף עיבד את השיר. ב-3 במאי העלו השניים ביצוע אקוסטי לשיר.<ref></ref> ב-17 ביוני, הוציא את השיר "זוגות כאלה", וב-10 באוגוסט את "שירים של עומר" שכתב, הלחין, עיבד וביצע. ב-14 בדצמבר הוציא לאור שיתוף פעולה עם נועה קירל בשם "רעשים".<ref></ref>

ב-16 בפברואר 2022 הוציא את השיר "מקבל על עצמי" אותו כתב והלחין. ב-2 במאי הוציא שני שירים נוספים, "חמישי שישי ו"אהובי לב אדום" כשהראשון הגיע למקום ה-33 במצעד ההיטליסט של מאקו. באותה שנה השתתף במופע "Next" לצד עומר אדם.

בפברואר 2023 יצא המיני-אלבום "אושר", אשר כולל את הסינגל "אני פה" עם אודיה, שזכה להצלחה רבה בסטרימינג ובתחנות הרדיו. בנוסף האלבום כולל גם את השירים "תראי אהובתי" ו"אקורדים בלילות", שהגיעו למקום התשיעי וה-15 בהתאמה במצעד ההיטליסט. ביוני של אותה השנה יצא המיני אלבום Part II הכולל את השירים "איך שאת אוהבת", "ככה וככה" ו"אהבה" שהגיעו למקומות ה-23, השני והראשון בהתאמה במצעד היטליסט.<ref></ref> "ככה וככה" הגיע גם למקום השביעי במצעד הרשמי של גלגלצ ולמקום השני במצעד העשירייה, בעוד ש"אהבה" תפס את המקומות הראשונים בשני המצעדים, בהתאמה.<ref></ref><ref></ref> "אהבה" גם הגיע למקום הראשון במצעד של מדיה פורסט. ב-1 בנובמבר של אותה השנה ובמהלך מלחמת חרבות ברזל, הוציא את השיר "תרקדי", שהגיע למקום החמישי במצעד ה"היטליסט".<ref></ref> ב-18 בדצמבר הוציא את הסינגל "קווים לדמותו" אותו גם כתב והלחין. השיר הגיע למקום ה-13 במצעד השבועי של מדיה פורסט ולמקום ה-33 במצעד ה"היטליסט".<ref></ref>

ב-8 בפברואר 2024 הוציא לאור את המיני אלבום השלישי שלו, The Last Episode. המיני-אלבום מכיל שלושה שירים חדשים: "מנגן ושר", "איפה אתה" ו"עד שיירד הסהר". המיני-אלבום הוא חלק מטרילוגיה של מיני אלבומים, והוא הפרק האחרון.<ref></ref> ב-21 באפריל הוציא לאור את השיר "פלסטרים". ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע כהן את השיר "אין כמו בבית" לצד שרית חדד, שהגיע למקום ה-91 במצעד ההיטליסט.<ref></ref><ref></ref> ב-21 ביולי הוציא את המיני אלבום הרביעי שלו, Next Episode, הכולל שלושה שירים חדשים: "עוד לא נגמר", שיתוף פעולה עם נועה קירל בשם "אין אותי" ושיתוף פעולה נוסף עם ליאור נרקיס בשם "בחורה טובה". השיר "אין אותי" הגיע למקום הראשון במצעד השבועי של גלגלצ.<ref></ref>

== חיים אישיים ==
בדצמבר 2023 התארס לבת זוגו סהר נועם, אך לאחר חודש הם נפרדו וביטלו את החתונה.

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
| rowspan="2" |2022
| rowspan="2" |פרסי נבחרי השנה של פרוגי
|זמר השנה
|אושר כהן
|
|-
|שיר השנה
|"אהובי לב אדום"
|
|}

== דיסקוגרפיה ==
=== אלבומי אולפן ===
* 2018: נזכר בעיניה
*2020: חיכיתי לך
===מיני-אלבומים===
*2023: אושר
*2023: Part II
*2024: The Last Episode
*2024: Next Episode

==קישורים חיצוניים==

* 
*
* 
* 

== הערות שוליים ==

קטגוריה:זמרי מוזיקה מזרחית ישראלים
קטגוריה:זמרים-יוצרים ישראלים
קטגוריה:זמרים-יוצרים יהודים
קטגוריה:זמרים-יוצרים בעברית
קטגוריה:מלחינים ישראלים
קטגוריה:מלחינים יהודים
קטגוריה:פזמונאים ישראלים
קטגוריה:פזמונאים יהודים
קטגוריה:משתתפי הפסטיגל
קטגוריה:קריית ביאליק: אישים
קטגוריה:ישראלים שנולדו ב-1998